# Piumbonu

U piumbonu :
| Lavandula stoechas ||
| Classificazioni scentifica ||
| Regnu | Plantae |
| Divisioni | Magnoliophyta |
| Classa | Magnoliopsida |
| Ordini | Lamiales |
| Famiglia | Lamiaceae |
| Genaru | Lavandula |
| Nomu binuminali ||
| Lavandula stoechas Linnaeus, 1753 ||
U Piumbonu (o Piumbone) (Lavandula stoechas) hè un fiori chì faci partita di a famiglia di i Lamiaceae. Hè urighjinariu di i rigioni di u Mediterraniu, d'Africa di u Nordu, d'India è d'Asia.

## Discrizzioni

A pianta hè alta 40-60 cm, eccizziunalamenti finu à 120 cm, di culori grisgicciu, incù un purtamentu erettu. A pianta hè arumatica.
I fogli sò pirsistenti, opposti, liniari, longhi 1-3 cm, larghi pochi millimitri. À l'ascella di i fogli sò insiriti ciuffa di fogli più chjuchi.
I fiora sò riuniti in un'infiuriscenza à spiga, ovatu-cilindrica è appena angulosa, longa 2-3 cm è surmuntata da un gruppu di 2-3 brattei beddi sviluppati, di culori viulinu, turchinu o malvu. U piumbonu fiurisci da maghju à aostu. I fiora ani un caliciu longu circa un mezu millimitru o appena di più. A curolla hè di culori turchinu-viulaceu è longa circa un mezu centimu.
In l'ariali i più caldi a pianta entri in vegetazioni versu a fini di u vaghjimu o in pienu inguernu, in quiddi più freti di branu. L'ebbica di fiuritura principia, sicondu a ripresa vegetativa, da ghjinnaghju à maghju è cuntinueghja duranti parechji mesa. A pianta hè buttinata da l'abbi.

### Distribuzioni

U piumbonu hè una pianta meditarrania, ma ùn hè micca prisenti in tutti i rigioni di u bacinu. Si trova in tutti i rigioni custieri di u Mari Tarraniu eccituatu in Libia, in Egittu è in u virsanti adriaticu di a Penisula taliana.

### In Corsica

U piumbonu hè prisenti è cumunu in Corsica. Quand’eddu brusgia sciapitteghja ed hè par quissa ch’eddu hè chjamatu piumbonu. Hè ancu chjamatu u piubone o l'arba dritta.

## Cunsirvazioni

U piumbonu hè una spezia largamenti cultivata par i so prubità urnamintali è arumatichi. Hè apradata in a fabricazioni di profumi, d'olii escinziali è di prudutti cusmetichi. Eppuri, par causa di a distruzzioni di u so ambienti naturali è di a racolta eccessiva, certi pupulazioni di piumbonu sò minacciati. I misuri di cunsirvazioni sò nicissarii pà prisirvà 'ssa spezia è assicurà a so sopravvivenza à longu andà.

## Usi
### Ghjardinaghju

In u giardinaghju u piumbonu pò essa imprudatu par a rialisazioni d'orti meditarranii in cumpusizioni misti à i quali pò cunferiscia una certa biddezza par via di a so abbundanti fiuritura è l'intensità di i culori di i so infiuriscenzi.

### Apicultura

U piumbonu hè un' intarissanti pianta melifera. U meli monuflora ottinutu da 'ssa pianta differisci in tuttu da u meli di lavanda di cultura: t'hà un gustu più fini ed hè pocu arumaticu. 'Ssu meli monuflora hè pocu prisenti annantu à u marcatu ed hè pruduttu soprattuttu in Sardegna è in l'isula d'Elba.

### Medicinali

| Avvertenza | L'infurmazioni mintuvati qui ani sò solu cunsigli riguardu à a medicina è pudariani essa falsi. I continuti ani solu un fini illustrativu è ùn si poni in nisciuna manera sustituiscia à un avvisu medicali. |
U piumbonu pruduci un oliu essinziali chì cunteni linalolu, linalil acitatu è cineolu. Com'è altri lamiacei hà prubità antisettichi, espetturanti è antispasmodichi.
In Corsica, si faciani i fumenti incù i fiora di u piumbonu par luttà contru a sinusita.

## Noti

* ↑ Jeanmonod & Gamisans (2013).
* ↑ Infcor: 'piumbone', cunsultatu u 26 ghjugnu 2015.
* ↑ Simonpoli (1982), p. 181.

## Bibliugrafia

* Gamisans, Jacques (1996), A flora endemica di Corsica, Edisud (in francese)
* Conrad, Marcella, I corsi è e piante salvatiche, avà è innanzi, 1981, Adecec
* Paulu Simonpoli, E piante salvatiche - Cunniscenze è usi, 1982, Parcu Naturale di Corsica Archiviu 2012-01-11 at the Wayback Machine
* Jeanmonod D. & Gamisans J. (2013) Flora Corsica (2 ed), Edisud.

## Liami

* I pianti di Pecita: l'arba dritta Archiviu 2007-06-02 at the Wayback Machine

## Altri prugetti

* Lavandula stoechas annantu à Wikimedia Commons.